section_heading: Povijest
paragraph_text: Glavni zahtjevi na temelju kojih je razvijen ARX-160 bili su smanjenje mase i povećanje kompletne ergonomije u odnosu na prethodni AR-70/90. Konfiguracija ARX-160 je tradicionalna, sa širokom upotrebom tehnopolimera koji je omogućio da se konstruira lako i ergonomsko oružje. Puška je modernog dizajna kao primjerice Berettin poluautomatski karabin Storm.